**Årshjul for heim – skule samarbeidet ved Sjernarøy oppvekstsenter**

Frå [Udir](https://www.udir.no/laring-og-trivsel/skolemiljo/fremme-et-godt-skolemiljo-og-forebygge-krenkelser/samarbeid-mellom-hjem-og-skole/) har me henta følgjande:
 *Barn og unges viktigste arenaer for utvikling er i hjemmet og på skolen. Samarbeidet mellom disse to arenaene har stor betydning for elevenes helse, trivsel og læring, og for skolens arbeid med å utvikle et inkluderende fellesskap.*

I [opplæringslova](https://lovdata.no/dokument/NL/lov/2023-06-09-30/) §10-4 står det: «Skolen skal sørgje for at elevane og foreldra får vere med på å planleggje, gjennomføre og vurdere verksemda til skolen, mellom anna arbeidet med skolemiljøet, kvalitetsutvikling i opplæringa og fastsetjinga av skolereglar. Elevane skal ikkje delta i behandlinga av saker som er omfatta av lovfesta teieplikt». Vidare står det i §10-5 : «kvar grunnskole skal ha eit arbeidsutval som er valt av foreldra på skolen. Foreldra kan velje å organisere seg på andre måtar».

Ved Sjernarøy oppvekstsenter har me valt å organisere foreldresamarbeidet i eit Samarbeidsutval (SU) etter [gammal modell](https://foreldreutvalgene.no/fug/samarbeidsutvalget-i-skolen/). SU tar også opp sakar angåande skulemiljøet. Foreldrerepresentantane i SU dannar, utan dei tilsette frå skulen, eit [FAU – foreldrenes arbeidsutval](https://foreldreutvalgene.no/fug/alt-du-trenger-a-vite-om-foreldreradets-arbeidsutvalg-fau/).

I SU sit det to representantar frå kommunen, derav ein politikar og avdelingsleiar ved Sjernarøy oppvekstsenter. Det sit ein lærarrepresentant, ein tilsett frå barnehagen og ein anna tilsett , alle utnemnde av avdelingsleiar. Frå skulen sit det ein forelder per skuleklasse, valt i foreldremøte. Frå barnehagen sit 1-2 foreldre, valt i barnehagen sitt foreldremøte. I tillegg veljast det ein leiar for SU. Denne veljast på foreldremøte for skulen. Kvar foreldrerepresentant blir valt for 2 år om gongen. Rektor for oppvekstsentera har møterett, men ikkje møteplikt. Elevrådet frå skulen er med i første del av SU og får legge fram sakar frå elevrådet.

For å få til eit godt heim-skule-samarbeid må foreldra ha reell medverknad og medråderett, og heim og skule må saman ta felles forpliktande avgjerder. Med dette som grunnlag har me laga dette årshjulet, som legg føringar for korleis me gjere dette arbeidet til beste for barna våre.

**Årshjul:**

**September/oktober:**

● Det skal gjennomførast foreldremøte i klassane/skulen og barnehagen før haustferien. Ansvarlege er kontaktlærar og pedagogiske leiarar i samarbeid med avdelingsleiar. Kapittel 12 i opplæringslova og trygt og godt barnehagemiljø skal ein informera om på dette møtet. Her skal det veljast foreldrerepresentanter frå skule og barnehage.

● SU før haustferien. Forslag til saker:
 ✔ Konstituering.
 ✔ Sakar frå elevrådet.
 ✔ Gjennomgang av Årshjul for heim – skule samarbeidet.
 ✔ Økonomi/budsjett/lærarkabal.

**November/desember:**

● Møte i SU. Forslag til saker:
 ✔ Budsjett neste år.
 ✔ Nasjonale prøvar.
 ✔ Skuleruta.
 ✔ Foreldreundersøking i barnehage.
 ✔ Juleførebuingar.
 ✔ Trivselstiltak.

● Samarbeidsarrangement; solidaritetsaksjonen

● Innskriving av nye elevar.

 **Februar/mars:**

● Møte i SU. Forslag til saker:
 ✔ Nasjonale prøvar og andre kartleggingar.
 ✔ Budsjett for nytt år.
 ✔ Resultat elevundersøkinga 5.-7. trinn.

**April/mai:**

● Foreldremøte mai/juni, med val av nye representantar i SU for neste skuleår.

● Møte i SU. Forslag til saker:
 ✔ Evaluering av skuleåret.
 ✔ Foreldreundersøking.

● Samarbeidsarrangement; sommaravslutning, sommartur mm.

● Føreskuledag for nye elevar, inkl. foreldremøte/info.